CELEX: 62013FN0037
Language: mt
Date: 2013-04-26 00:00:00
Title: Kawża F-37/13: Rikors ippreżentat fis- 26 ta’ April 2013 — ZZ vs Il-Kummissjoni

20.7.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 207/59
            
         Rikors ippreżentat fis-26 ta’ April 2013 — ZZ vs Il-Kummissjoni
   (Kawża F-37/13)
   2013/C 207/100
   Lingwa tal-kawża: il-Franċiż
   
      Partijiet
   
   
      Rikorrent: ZZ (rappreżentanti: S. Rodrigues u A. Blot, avukati)
   
      Konvenuta: Il-Kummissjoni Ewropea
   
      Suġġett
   
   Annullament tad-deċiżjoni tal-OLAF li tiċħad it-talba għat-tiġdid tal-kuntratt tar-rikorrent, wara l-annullament ta’ din id-deċiżjoni permezz ta’ sentenza tat-Tribunal għas-Servizz Pubbliku u talba għad-danni morali u materjali allegatament subiti.
   
      Talbiet tar-rikorrent
   
   
               —
            
            
               jannulla d-deċiżjoni tal-AATK tat-8 ta’ Awwissu 2012 li tiċħad it-talba għat-tiġdid tal-kuntratt tar-rikorrent;
            
         
               —
            
            
               sa fejn huwa meħtieġ, jannulla d-deċiżjoni impliċita ta’ ċaħda tat-12 ta’ Awwissu 2010 tat-talba għat-tiġdid tal-kuntratt tar-rikorrent, jekk l-annullament tagħha jiġi kkontestat fil-kuntest ta’ appell quddiem il-Qorti Ġenerali tal-Unjoni;
            
         
               —
            
            
               u sa fejn huwa meħtieġ, jannulla d-deċiżjoni tal-AATK tas-17 ta’ Jannar 2013 li tiċħad it-talba mressqa mir-rikorrent fil-21 ta’ Settembru 2012;
            
         
               —
            
            
               jagħti lir-rikorrent, għad-dannu materjali subit, somma li tikkorrispondi għad-differenza ta’ remunerazzjoni li huwa kien jirċievi kieku seta’ jikseb it-tiġdid tal-kuntratt tiegħu bħala membru tal-persunal temporanju fi ħdan l-OLAF għal 4 snin oħra u r-remunerazzjoni li huwa kien jirċievi minn Mejju 2011 (filwaqt li jittieħdu inkunsiderazzjoni d-drittijiet għall-pensjoni tiegħu u l-progressjoni normali tal-karriera tiegħu);
            
         
               —
            
            
               jikkumpensa d-dannu materjali subit mir-rikorrent minħabba t-telf tal-possibbiltà li jikseb kuntratt għal żmien indeterminat, iffissat ex aequo et bono u provviżorjament għal EUR 250 000;
            
         
               —
            
            
               jagħti s-somma ffissata ex aequo et bono u provviżorjament għal EUR 10 000 għad-dannu morali subit;
            
         
               —
            
            
               jikkundanna lill-Kummissjoni għall-ispejjeż kollha.